text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Addunyaan tuni iddoo qormaataa waan taatef, akkuma barataan dadhabaa fi cimaan daree qormaata keessatti walitti makaman, addunyaa tana keessattis namoonni badoo fi gaarii ta\u2019an walitti makamu. Garuu akkuma yeroo firiin qormaataa ibsamu barataan dadhabaa fi cimaan addaan baafamu, namoonni badoo fi gaarii ta\u2019anis Guyyaa Qiyaamaa addaan baafamu. Guyyaan Qiyaamaa guyyaa firiin qormaata namootaa ibsamuudha. Kanaafu:"}, {"text_idx": "#000003", "text": "Kana jechuun Guyyaa Qiyaamaan dhaabbattu fi namoonni du\u2019an kaafamuun walitti qabaman, Guyyaa san namoonni ramaddi lama gurguddaatti addaan qoodamu:Ramaddin 1ffaan: imala qormaata isaanii keessatti warra amananii fi hojii gaggaarii hojjataniidha.Ramaddin 2ffaan: warra kafaranii fi aayaata Gooftaa isaanii kijibsiisaniidha."}, {"text_idx": "#000006", "text": "\u201cYuhbaruuna\u201d-kana jechuun ni gammachiifamu, ni qananiifamu. Caffeen lafa magariisaan, habaaboo fi biqiltoota babbareedon uwwifamteedha.[1]"}, {"text_idx": "#000008", "text": "\u201camananii fi hojii gaggaarii hojjatan\u201d kana jechuun amanuu (iimaanaa) fi hojii bakka tokkotti fidan. Beeki! Iimaanni kophaa isaa yoo dubbatame, hojiis of keessatti hammata. Akkuma hojiin yommuu kophaatti dubbatamee iimaana of keessatti hammatu. Garuu yommuu lamaan isaanii walitti qabsiifaman, iimaanni hojii keessaa (qalbii) ta\u2019a, hojiin gaggaariin immoo hojii alaa (qaamaa) ta\u2019a. Kanaafu, asitti iimaanni Rabbii olta\u2019aatti, malaaykota Isaatti, Ergamtoota Isaati, Kitaabban Isaatti, Guyyaa Aakhiraatti fi qadaratti amanu of keessatti qabata. Akka kanatti Nabiyyiin (SAW) Jibriiliif iimaana ibsan. Yommuu Jibriil iimaanni maali?\u201d jedhe gaafatu, Nabiyyinis (SAW): \u201cRabbitti, malaaykota Isaatti, Ergamtoota Isaati, Kitaabban Isaatti, Guyyaa Aakhiraatti amanuu fi gaariis ta\u2019e sharriis ta\u2019e qadaratti amanuudha.\u201d Jedhan."}, {"text_idx": "#000009", "text": "\u201chojii gaggaarii hojjatan\u201d kuni gochaa fi dubbii of keessatti hammata. Hojiin gaariin dubbii arrabaati fi hojii qaamaa of keessatti hammata. Hojiin tokko hojii gaarii jedhamuuf ulaagaalee lama guutuu qaba:"}, {"text_idx": "#000011", "text": "Itti aanse ramaddi 2ffaa dubbate:"}, {"text_idx": "#000012", "text": "\u201cWarri kafaranii aaayaata Keenyaa fi Qunnamti Aakhirah kijibsiisan immoo, isaan sun adabbii keessatti kan fidamaniidha.\u201d Suuratu Ar-Ruum 30:16"}, {"text_idx": "#000013", "text": "Kana jechuun warri tokkichummaa Rabbii waakkatan (morman), wanta Ergamtoonni fidan kijibsiisan, akkasumas, Aakhiratti Gooftaa isaaniitiin wal qunnamu kijibsiisan, isaan suni azaaba (adabbii) Jahannam keessa turu. Jahannam keessatti akka adabamaniif dirqamaan oofamu.[3]"}, {"text_idx": "#000015", "text": "Rabbiin qulqulleessuu jechuun wanta Isaaf hin malle irraa Isa qulqulleessuudha. Isa qulqulleessuun dhimmoota lama of keessatti hammata:1ffaa: Rabbiin amaloota hanquu hundarraa qulqulleessuu. Kan akka dadhabbii, zulmii, gaflaa, hirriba fi kkf irraa Isa qulqulleessu.2ffaa: Uumamtootaan wal fakkaachu irraa Isa qulqulleessu. Kana ilaalchise Rabbiin olta\u2019aan ni jedha:"}, {"text_idx": "#000018", "text": "Kanaafu, namni \u201csubhaanallah (Rabbiin qulqullaa\u2019e)\u201d yommuu jedhu, Rabbiin hanqinna hundarraa qulqulluu akka ta\u2019e fi uumamtootaan akka wal hin fakkaanne yaadachu qaba."}, {"text_idx": "#000021", "text": "\u201cWaaree boodaa fi yeroo waaretti seentanis [Isa qulqulleessaa].\u201d Waaree booda Isa qulqulleessaa. Kuni salaata Asriiti. Yeroo waaretti seentanis Isa qulqulleessaa. Kuni salaata zuhriiti.[7]"}, {"text_idx": "#000022", "text": "Tasbiih (qulqulleessun) as keessatti barbaadame salaata kan ta\u2019eef waqtiilee kanniinin waan wal qabsiiseefi. Waqtiilee kanaan wal qabsiisuun wanti barbaadame salaata ta\u2019uu agarsiisa. Salaata agarsiisuuf tasbiih (qulqulleessutti) kan fayyadameef qulqulleessuun dirqamoota salaataa keessaa tokko waan ta\u2019eefi.[8] (Namni ruku\u2019a fi sujuuda bu\u2019u Rabbiin qulqulleessu qaba. Yeroo ruku\u2019aa: \u201cSubhaana-Rabbiyal aziim (Gooftaan kiyya guddaan qulqullaa\u2019e)\u201d jedha. Yeroo sujuuda immoo SubhaanaRabbiyal a\u2019alaa (Gooftaan kiyya ol\u2019aanaan qulqullaa\u2019e)\u201d jedha.)"}, {"text_idx": "#000023", "text": "Naafi\u2019u ibn Al-Azraq akkana jechuun Abdullah ibn Abbaas gaafate: Kitaaba Rabbii keessatti waqtiilee salaataa shanan ni argattaa?\u201d Innis ni jedhe: \u201cEeyyen. \u201cYeroo galgaleefattanii\u201d: salaata maghribaa, \u201cyeroo bariisifattan Rabbiin qulqulleessaa\u201d: salaata subii (fajrii). \u201cWaaree boodaa\u201d: Asrii, \u201cYeroo waaretti seentan\u201d: Zuhrii. Itti dabalee ni jedhe:\u201csalaata ishaa\u2019i booda.\u201d Suuratu An-Nuur 24:58[9] (Kana dhiyeessu kan barbaannef, namoonni jallattoota ta\u2019an gariin \u201cQur\u2019aana keessatti salaata shanan hin argannu\u201d jechuun namoota jallisuuf carraaqu danda\u2019u. Kanaafu, aayan tuni fi tan biroo ragaa isaan irratti taati.)"}, {"text_idx": "#000024", "text": "Aayah armaan oli keessatti qulqulleessu fi faarsu walitti hidhe. Sababni isaas, qulqulleessuun hanqinna hundarra Isa qulqulleessudha. Faarsun immoo amaloota gugguutu ta\u2019an hundaan Isa ibsuudha."}, {"text_idx": "#000028", "text": "Dubbii fi Hojii Iimaana Diigan"}]